Ежи Семигиновский-Элеутер

Ежи Семигиновский-Элеутер (поляк телендә: Jerzy Siemiginowski-Eleuter; якынча 1660, Львов — 1711, шунда ук) — Польша рәссамы.

 Тәрҗемәи хәле 
Аның чын исеме Шимонович булган һәм фараз ителгәнчә ул әрмән килеп чыгышлы олы – мәшһүр Львов рәссамы Ежи Шимоновичның улы булган. Король Ян III Собеский яклавына рәхмәтле Италия һәм Франциядә укыган. 1682 елда Рим Изге Лука академиясе бүләгенә ия булган, аның әгъзасы булган.

Польшага 1684 ел тирәсендә кайткач, фамилиясен  Элеутерга (Eleuter, грекча «азат») үзгәрткән, ә 1701 елда акчага фәкыйрьләнгән шляхта гаиләсе Семигиновскийлар тарафыннан уллыкка кабул ителгән булган.

Король Ян III Собеский өчен, аннан соң король Август II Көчле өчен Жолквада һәм король резиденциясендә — Вилянувта корольнең сарай яны рәссамы, декоратор һәм король гаиләсенең портретисты буларак эшләгән.

Король Ян III Собеский тарафыннан шляхетлыкка кабул ителгән булган һәм күп мәртәбә бүләкләнгән булган.

Күп XVII гасыр ахыры Варшава осталары белән — Тильман ван Гамерен, Микеланджело Паллони, Мартино Альтомонте һ. б. белән дус булган.

 Сайланган эшләре 
XVII  гасырның 2-нче яртысы классик бароккосының иң эре һәм югары бәяләнгән поляк рәссамнарының берсе. Танылган портрет остасы. Жолквада һәм Вилянувта король резиденциясендә плафоннар өчен дүрт аллегорик панно эшләгән — «Яз», «Җәй», «Көз» һәм «Кыш».
Король гаиләсе әгъзаларының күп портретлары, король пары җайдак портреты, аллегорик һәм дини сюжетларга тукымалар авторы. Изге Анна (Краковта Изге Анна костёлы өчен) һәм Изге Себастьян (Варшава Изге Хач костёлы өчен) һәм шулай ук Львов сәнгать галереясендә сакланган “Изге гаилә”, “Вакх”, “Ариадна” Е. Семигиновский-Элеутер пумаласыныкы дип фараз ителә.

Рәссамның картиналары Рим, Краков, Варшава, Вильнюс, Вилянув костёлларында һәм Олес кальгасында (Украинаның Львов өлкәсе) саклана.

Шулай ук: Симонян Ежи, Шимонович-Семигиновский Ежи Элеутер, Юрий Шимонович Кече исемнәрен кулланган.

1711 елда үлгән.Башка бирелгән мәгълүмат буенча Варшавада 1708 елның 28 феврале һәм 1711 елның 13 марты арасында үлгән.

 Искәрмәләр 

 Әдәбият 
 Anna Lewicka-Morawska, Marek Machowski, Maria Anna Rudzka. «Slownik malarzy polskich». Wydawnictwo ARKADY. Warszawa 2003.

 Armenian Art in Warsaw (18th and 19th Centuries), "Annales Universitas Apulensis. Series Historica", 15/II, 2011, p. 49-66. 
Waldemar Deluga Daniel Dumitran.

Renaissance and Baroque Art and Culture in the Eastern Polish-Lithuanian Commonwealth (1506-1696)

Urszula Szulakowska

Cambridge Scholars Publishing, 29 jan. 2019 - 459 pagina'

 Сылтамалар 
 Jerzy Siemiginowski-Eleuter 
 Jerzy Eleuter Siemiginowski (Szymonowicz) 
Төркем:Рәссамнар